Title: Лекција: Привредни успон средњовековне Србије
Course: Историја 6 > Section: Срби од 12. до 15.века (Немањићи)

Шта смо научили до сада

Пре него што приступиш изучавању лекције, подсети се шта смо учили у претходној лекцији и одговори на питања која следе.

1

Које титуле су имали српски владари из породице Немањић?

- краљ
Feedback: Браво! Стефан Немањић-Првовенчани је носио титулу краља од 1217.године.
- цар
Feedback: Браво! Царска титула се сматрала и највећом владарском титулом, а носила су је два последња владара, Душан и Урош V, из династије Немањић.
- велики жупан
Feedback: Тачно! Стефан Немања је носио титулу великог жупана и био је оснивач династије Немањић.
- кнез
Feedback: То није титула коју су носили владари из породице Немањић. Ова титула је била честа код српских владара у раном средњем веку, као и после Немањића.
- деспот
Feedback: то није тачан одговор. Титула деспота се код српских владара појавила почетком 15. века. Први који је носио ту титулу је био Стефан Лазаревић, син кнеза Лазара Хребељановића.

2

Ко је био први српски архиепископ?

- Сава Први
Feedback: Браво! То је тачан одговор. Свети Сава је био први српски архиепископ.
- Данило
Feedback: Нетачно! Покушај поново.
- Константин
Feedback: Нетачно! Покушај поново.
- Сава Други
Feedback: Нетачно! Покушај поново.

Синови Стефана Првовенчаног

Стефан Првовенчани је имао четири сина и сви су били важне личности у историји Србије. Тројица су били српски краљеви, а четврти је био архиепископ Сава II.

Краљ Радослав

Краљ Радослав је рођен у браку Стефана Немањића Првовенчаног и византијске принцезе Евдокије. Био је поносан на своје византијско царско порекло и то је истицао и на првом српском новцу који је ковао. Новац је у то време био веома редак, па се врло често размењивала роба за робу (натурална привреда) или се користио новац богатијих држава - византијски и млетачки.

Бакарни новац на којем се налазе
свети цар Константин (држи двоструки крст)
и краљ Радослав
Римски цар Константин је рођен у околини Ниша
и познат је по документу - Милански едикт
који је издат 313.године, којим је престало
прогањање хришћана у Римском царству.
Он је поред тога саградио град Константинопољ,
који је касније познат по именима Цариград и Истанбул.
У средњовековним списима је остало забележено
да су Немањићи веровали да воде порекло од њега,
негујући култ цара Константина.

 | миии |
Прстен краљевића Радослава, 1219-1220. (Народни музеј, Београд) фоторафија: Михаило Грбић |  | краљ Радослав, фреска из Студенице

Краљ Владислав

Властела - назив који се користио
за феудалце у Србији.
у различитим деловима Европе
за овај друштвени слој
користили су се и називи:
велепоседник, ритер, витез,
властелин, вазал, сениор,племић,
аристократа, велможа.

Краљ Владислав је други син Стефана Првовенчаног који је дошао на власт због незадовољства властеле владавином Радослава који је био под утицајем суседне државе Епира и није самостално доносио одлуке. Преко своје жене Ане која је била из Епира, на српском двору су велики утицај имали епирски феудалци.

Зато је властела довела на власт другог сина Стефана Првовенчаног - Владислава. Међутим, он је због женидбе бугарском принцезом Белославом потпао под утицај бугарских феудалаца.

Такве прилике у Србији су веома разочарале архиепископа Саву, који је напустио земљу. Архиепископ Сава је умро 1236. године у Трнову у Бугарској. Краљ Владислав је његове мошти пренео у Србију, у своју задужбину Милешеву.

Манастир Милешева (извор: Википедија) |  | Бели анђео, најпознатија фреска српске средњовековне уметности

На Балканском полуострву се 1241. године појавила  војска Татара, која је дошли из Азије.  Прешли су преко Србије и опљачкали Бугарску и потпуно је ослабили. Престала подршка краљу Владиславу, па је властела искористила тренутак да на власт доведе најмлађег сина Стефана Првовенчаног - Уроша I.

Урош I

Татари су народ који је дошао из Азије.
Припадају монголским племенима.
Највећи број Татара данас живи
на територији Русије у Републици Татарстан.

Српски новац је нађен и на тлу некадашње
Енглеске, а данашње Велике Британије.
Претпоставља се да је тамо стигао преко
венецијанских трговаца који су често
трговали у Србији.

Најмлађи син Стефана Првовенчаног је рођен у браку са венецијанском принцезом Аном Дандоло. Изабраница новог краља је била Јелена Анжујска, која је била у роду са француском краљевском лозом. Јелена је била занимљива, образована жена, која је помагала изградњу манастира и женских школа, бринула је о сиромашним, али и помагала краљу Урошу  I у владању земљом.

Због татарских напада на околне државе, у Србију су се склонили немачки рудари Саси. Они су обновили давно заборављене руднике Трепчу, Рудник, Ново Брдо, Брсково и друге. Становништво Србије је до тада живело на феудалним имањима. Захваљујући обнови рударске производње, развијала се трговина и ковао се српски новац: сребрни динар и касније солид од злата.Користио се и византијски новац.

У Србији се поред новца често користила натурална привреда, где се размена одвијала уз помоћ крзна, мерице вина или листића сребра.

Сазнај више о владавини краља Уроша

Погледај следећи видео и сазнај више о владавини краља Уроша.

%D0%92%D0%B8%D1%88%D0%B5%20%D0%BE%20%D0%A3%D1%80%D0%BE%D1%88%D1%83%20%D0%BF%D1%80%D0%B2%D0%BE%D0%BC.mp4

*Аутор видеа: Вера Исаиловић

4

Означи државе против којих је ратовао краљ Урош Први.

- Угарска
Feedback: Одлично! И са Угарима је ратовао, па је у једном тренутку био заробљен и потом откупом ослобођен.
- Бугарска
Feedback: То није тачан одговор! Покушај поново.
- Француска
Feedback: То није тачан одговор! Покушај поново.
- Дубровачка република
Feedback: Тачно! Краљ Урош је опседао дубровачку тврђаву, али без успеха.
- Византија
Feedback: То није тачан одговор! Покушај поново.

5

Зашто је византијски цар Михаило VIII Палеолог желео да успостави родбинске везе са Србијом?

- Зато што је обновљеној Византији био потребан новац.
Feedback: Одлично! То је тачан одговор.византија је за време крсташке владавине била опљачкана, па је нови цар желео да успостави везе са државом која има извор богатства-руде.
- Зато што је желео да помогне Србији.
Feedback: То није тачан одговор! Покушај поново.
- Зато што је Византија хтела да освоји Србију.
Feedback: То није тачан одговор! Византија крајем 13. века није више била моћна држава као некада. Покушај поново.