Title: Дискутујемо о Душановом законику
Course: Историја 6 > Section: Срби од 12. до 15.века (Немањићи)

Пред вама је пет чланова Душановог законика. Пажљиво их прочитај и уочи разлику између друштвених слојева.

Ко је у најбољем, а ко у најгорем положају и зашто? Изнеси своје размишљање на форуму.

Непознате речи

Перпер - новац у средњовековној Србији
Осмудити - делимично спалити браду или косу
Сажеже - спали
Властеличић - ситан феудалац у Србији
Властела крајишници- феудалци који су
живели на граници српске државе

Властелин који увреди и осрамоти властеличића да плати 100 перпера, а властеличић ако увреди властелина да плати 100 перпера и да се бије штаповима.

Ако властелин или властеличић опсује себра, да плати 100 перпера, ако себар опсује властелина или властеличића да плати сто перпера и да се осмуди.

Ко опсује епископа, калуђера или попа, да плати 100 перпера.

Ако убије властелин себра у граду, или у жупи, или у    катуну, да плати тисућу перпера. Ако ли себар властелина убије, да му се обе руке одсеку и да плати 300 перпера.

Властела крајишници: кад која војска пређе границу и плени земљу цареву, па опет прође кроз њихову земљу, све да плати та властела кроз чију земљу прође.