Title: Лекција: Крај српског царства
Course: Историја 6 > Section: Срби од 12. до 15.века (Немањићи)

Шта смо научили до сада

Пре него што приступиш изучавању лекције, подсети се шта смо учили  у претходној лекцији и одговори на питања која следе.

1

Ко је био први српски цар?

- Стефан Дечански
Feedback: То није тачан одговор. Покушај поново.
- Милутин
Feedback: То није тачан одговор. Покушај поново.
- Стефан Првовенчани
Feedback: То није тачан одговор. Покушај поново.
- Стефан Душан
Feedback: Одлично! То је тачан одговор. Стефан Душан је први српски владар који јен носио титулу цара.

2

Који писани историјски извор је настао на темељу српских обичаја?

- Душанов законик
Feedback: Браво! То је тачан одговор. Душанов законик је најобухватнији закон у средњовековној Србији, настао по узору на византијске законе.
- Мирослављево јеванђеље
Feedback: То није тачан одговор.
- Библија
Feedback: То није тачан одговор.

Крај српског царства

После изненадне смрти цара Душана, на престо је постављен његов син цар Урош Пети (1355-1371). У то време се у српском царству увелико осећала подела царства на српски и грчки део. Цар Душан је још за живота поделио титуле и земљу феудалцима. То је била награда за њихово учешће у Душановим освајањима.

Где се простирало Српско царство и зашто је цар Урош имао надимак Нејаки сазнај у следећем кратком видеу.
Uro%C5%A1%20nejaki.mp4

* Извор: Моја школа, https://mojaskola.rts.rs/

3

Одреди које данашње државе су улазиле у састав некадашњег Душановог царства.

- део Бугарске
Feedback: Браво! То је тачан одговор.
- Северна Македонија
Feedback: Браво! То је тачан одговор.
- већи део Албаније
Feedback: Браво! То је тачан одговор.
- Црна Гора
Feedback: Браво! То је тачан одговор.
- Мађарска
Feedback: То није тачан одговор. Северна граница Србије је била на Сави и Дунаву. Погледај још једном видео.
- Турска
Feedback: То није тачан одговор. Погледај још једном видео.
- северни део Грчке
Feedback: Браво! То је тачан одговор.

4

Зашто су савременици цара Уроша звали Нејаки?

- зато што је био неискусан владар
Feedback: Одлично! То је тачан одговор.
- зато што је био слабе физичке грађе
Feedback: То није тачан одговор. У историјским изворима је описан као човека лепе спољашности. Покушај поново.
- зато што је био сувише млад да би владао
Feedback: То није тачан одговор. Цар Урош је имао око деветнаест година када је дошао на власт, што је у средњем веку била пуна зрелост за владара. Покушај поново.

Подела царства међу великашима

Цар Урош је имао великих проблема од самог почетка своје владавине. Крупни феудалци, који су у српској историји запамћени као обласни господари, понашали су се као да су самостални владари.

Како су поделили целу територију српског царства погледај у следећем видеу.

%D0%9E%D0%B1%D0%BB%D0%B0%D1%81%D0%BD%D0%B8%20%D0%B3%D0%BE%D1%81%D0%BF%D0%BE%D0%B4%D0%B0%D1%80.mp4

*Аутор видеа: Вера Исаиловић

6

Повежи обласне господаре са територијом којом су владали.

- Браво! То је тачан одговор.
- Одговор није тачан. Погледај пажљивије видео.
- Балшићи
Feedback: Зета
- Бранковићи
Feedback: Косово
- Лазар Хребељановић
Feedback: области око Мораве
- Вукашин Мрњавчевић
Feedback: Западна Македонија
- Симеон Синиша
Feedback: Тесалија

Слабљење и пропаст царства

Краљ Вукашин, фреска из манастира
Псаче у Севeрној Македонији

Цар Урош је владао из Скопља, своје престонице, али је у истој области - Западној Македонији владао и веома утицајан феудалац - Вукашин Мрњавчевић. Урош Пети је Вукашина Мрњавчевића крунисао за краља 1365. године. То је била веома необична одлука, с обзиром да су до тада краљевску титулу носили само личности из породице Немањић.

Велики проблем царства су били чести сукоби између обласних господара, који су једни другима отимали земљу. У тим честим нападима и ратовима, нису обратили пажњу на предстојећу велику опасност - Туркe.

Турци су током 14. века створили државу која је јачала на темељима веома ослабљене Византије. Они су освајали део по део Византије и тако се веома приближили српској држави. Турци су успешно ратовали против народа на Балкану, користећи њихове међусобне свађе и неслогу. Често су помагали једну страну, охрабрујући је борби против централне власти цара Уроша Петог.

У међусобне борбе обласних господара се мешала и Угарска са истим намерама да ослаби Српско царство и превлада над том територијом.

Једини који су увиђали колику опасност представљају Турци, су били Вукашин и Угљеша Мрњавчевић. Њихова територија се граничила са турским областима на Балканском полуострву. Tурци су честим нападима угрожавали њихову територију.

Браћа Мрњавчевићи су позвали остале обласне господаре да им се придруже у борби против Турака, али се нико није одазвао.

Маричка битка (1371)

Двојица браће, Вукашин и Угљеша Мрњавчевић, кренула су на турску територију, у намери да изненаде непријатеља и потисну га са Балкана.

План Маричке битке

Септембра 1371. године, српска војска је дошла до реке Марице, у близини града Черномена. Ту су се улогорили. Исте ноћи су их Турци напали на спавању.

Маричка битка

Оба брата Мрњавчевић су погинула, а српска војска је поражена. Наследник Вукашина Мрњавчевића, краљ Марко Мрњавчевић, у народној песми познатији као Краљевић Марко, наследио је очев део, али је владао као турски вазал.

Цар Урош Пети је умро три месеца касније, децембра 1371. године. Пошто није имао деце, лоза Немањића се његовом владавином завршила после двеста година трајања. Његова задужбина је манастир Матејча у Северној Македонији.

7

Да ли је следећа тврдња тачна или нетачна?

Назив обласни господари се односи на најмоћније српске феудалце.

- Тачно
Feedback: То је тачан одговор. За феудалце су се користили различити називи - властела или велможе.
- Нетачно
Feedback: То није тачан одговор. Покушај поново.

8

После које битке је Српско царство престало да постоји?

- после Маричке битке
Feedback: То је тачан одговор. После ове битке део Српског царства - Македонија је био под влашћу Турака, као вазална област.
- после Косовске битке
Feedback: То није тачан одговор. Косовска битка се догодила осамнаест година после распада Српског царства.
- после битке код Велбужда
Feedback: То није тачан одговор.

9

Који су догађаји утицали на слабљење царске власти у Србији?

- неслога између обласних господара
Feedback: То је тачан одговор. Међусобни сукоби властеле су веома утицали на слабљење царства.
- слабост цара Уроша Петог
Feedback: То је тачан одговор. Историјски извори говоре о томе како је цар Урош био “млад смислом”, што значи да је био недовољно спреман за положај на којем се нашао.
- економско слабљење државе
Feedback: То није тачан одговор.
- напади Монгола на Србију
Feedback: То није тачан одговор.