Title: Лекција: Друштво за време Немањића
Course: Историја 6 > Section: Срби од 12. до 15.века (Немањићи)

Шта смо научили до сада

Пре него што приступиш изучавању лекције, подсети се шта смо учили  у претходној лекцији и одговори на питања која следе.

1

Како се зове друштво које је постојало у државама средњег века?

- феудално
Feedback: То је тачан одговор! У средњем веку је настало феудално друштво у којем су постојале две важне групе: феудалци и кметови.
- робовласничко
Feedback: То није тачан одговор. Робовласничко друштво је постојало у старом веку и препознаје се по две најзначајније друштвене групе: робовласницима и робовима.
- капиталистичко
Feedback: То није тачан одговор! Капиталистичко друштво је настало у новом веку.
- социјалистичко
Feedback: То није тачан одговор. Социјалистичко друштво је настало у 20. веку. Прва социјалистичка држава је настала у Русији 1917. године.

2

Како се зове држава у којој је власт наследна?

- монархија
Feedback: Одлично! То је тачан одговор.
- република
Feedback: То није тачан одговор! У републици се власт бира.

Друштвено уређење српских земаља

Феудалац је богат човек који је имао земљу,
а на којој су радили кметови.
Феуд значи посед.
Кмет је зависни сељак,
онај који ради на туђој земљи.

У средњем веку су све државе у Европи, па и Србија, биле феудалне. То значи да су односи између друштвених група били уређени на другачији начин него у старом веку.

У средњем веку су постојале одређене групе које су се међу собом разликовале према положају и богатству. Најбогатији су били феудалци, који су од владара добијали земљу на поклон. Феудалној класи припадали су свештеници, јер је и црква од владара добијала на поклон земљишне поседе, а за узврат је помагала владару да одржи власт.

Погледајте у видеу како је изгледало једно феудално имање.
%D0%A1%D1%80%D0%BF%D1%81%D0%BA%D0%BE%20%D1%84%D0%B5%D1%83%D0%B4%D0%B0%D0%BB%D0%BD%D0%BE%20%D0%B4%D1%80%D1%83%D1%88%D1%82%D0%B2%D0%BE.mp4

* Извор: Моја школа, https://mojaskola.rts.rs/

tn

Одреди да ли је следећа тврдња тачна или не.

 Кметови су радили на феудалном имању свог господара - феудалца.

- Tачно
Feedback: Одлично! То је тачан одговор. Кметови су били најсиромашнији слој становника који је у средњем веку имао бројне обавезе.
- Нетачно
Feedback: То није тачан одговор. Покушај поново.

Организација власти у српској средњовековној држави

У феудалном друштву владар је представљао државу и био њен господар. У зависности од величине и јачине државе, владар је носио и одговарајућу титулу. Када би требало да донесе неку важну одлуку у држави владар је сазивао Сабор. У њему су се налазили властела и угледне црквене личности.

Слика: Организација власти у српској држави

Држава се делила на феудална имања - властелинства. Властелин је имао власт над становницима свог поседа. Закон је одређивао односе и обавезе свих група становништва.

Друштвене групе у Србији

Властела је имала већа права, али и веће обавезе од кметова: сакупљала је војску и давала је владару за ратове. за ту војску је био потребан велики новац. Владар је имао и своје приходе од  ковања новца, пореза од рудника и царине.

Свештенство је припадало феудалној класи јер су располагали имањима и имали повлашћени положај. Давали су подршку владару, а он им је за узврат даровао земљу или цркве и манастире.

Слободни људи у Србији су били трговци, рудари, војници и слободни сељаци. Трговци и рудари су у Србији били најчешћа странци, који нису имали учешће у власти.

Себри су били зависно становништво које је било најбројније у Србији. Најбројнији су били земљорадници - меропси. Власи су били  сточари, а на феудалним имањима су живеле и занатлије.

Слика: Врсте зависног становништва у Србији

п1

Којој друштвеној групи припадају ликови на овој фресци из Сопоћана?

- Власи
Feedback: Браво! То је тачан одговор.
- меропси
Feedback: То није тачан одговор. Пажљивије погледај слику.
- војници
Feedback: То није тачан одговор. Пажљивије погледај слику.
- властела
Feedback: То није тачан одговор. Пажљивије погледај слику.
- трговци
Feedback: То није тачан одговор. Пажљивије погледај слику.

п2

Које друштвене групе су се налазиле у српском Сабору?

- богата властела - велможе
Feedback: Браво! То је тачан одговор.
- крупно свештенство
Feedback: То је тачан одговор. Свештенство на високим положајима је учествовало у раду Сабора.
- трговци
Feedback: То није тачан одговор. Трговци су били странци и нису имали политичка права у Србији.
- ситни феудалци
Feedback: То није тачан одговор. Ситни феудалци су другачије познати под називом властеличићи и нису имали право да одлучују у Сабору.

п3

Које обавезе према владару  је имала властела?

- да учествује у ратовима
Feedback: То је тачан одговор! Имали су обавезу да помажу владару у ратовима, а заузврат су добијали земљишне поседе.
- да води рачуна о феудалном имању
Feedback: То је тачан одговор. Иако нису обрађивали земљу, водили су рачуна о себрима на својој земљи.
- да даје војску владару
Feedback: Тачно! То је био велики напор за њих.
- да гради путеве
Feedback: Погрешно. То није била обавеза властеле, него потчињеног становништва.
- да тргује
Feedback: То није тачан одговор. Трговином су се бавили странци - трговци, који су најчешће долазили из Дубровника.