Title: Лекција: Владавина Драгутина и Милутина
Course: Историја 6 > Section: Срби од 12. до 15.века (Немањићи)

Шта смо научили до сада

Пре него што приступиш изучавању лекције, подсети се шта смо учили  у претходној лекцији и одговори на питања која следе.

01

Ко је био отац Драгутина и Милутина?

- Стефан Немања
Feedback: То није тачан одговор. Он им је био прадеда.
- Урош Први
Feedback: Одлично! То је тачан одговор!
- Сава Немањић
Feedback: То није тачан одговор! Сава Немањић је био монах, архиепископ и никада се није женио.

Краљ Драгутин (1276-1282)

Добро је да знаш

Краљ Драгутин је током своје владавине
имао подршку угарских феудалаца,
јер је био ожењен угарском принцезом.
Зато је изгубио поверење српске властеле,
која је желела проширење територије.
Очекивали су од Милутина да испуни њихове жеље.

Драгутинова владавина је почела свргавањем оца, Уроша Првог, са власти. Отац и син су се борили један против другога у бици на Гацком пољу у данашњој Херцеговини, а некадашњем Хуму. Драгутин је победио у бици захваљујући угарској помоћи (био је ожењен угарском принцезом).

Почетком 1282. године Драгутин је пао с коња и сломио ногу. Прелом је био тежак, па дуже време није могао да влада. Зато је сазвао Сабор у Дежеву 1282.  године и добровољно се одрекао власти. Према Дежевском споразуму наследио га је брат Милутин, под условом да  следећи владар буде Драгутинов син - Владислав.

Драгутин је под својом влашћу задржао северни део Србије. Његове области су обухватале и део Северне Босне, Мачву и Београд. Пошто се Мачва у средњем веку називала Доњи Срем, то су Драгутина звали сремским краљем. Познат је и као ктитор цркве Светог Ахилија у   Ариљу.

Црква св. Ахилија у Ариљу

4.1

Између кога је потписан Дежевски споразум?

- Милутина и Уроша Првог
Feedback: То није тачан одговор. Покушај поново.
- Стефана Дечанског и Милутина
Feedback: То није тачан одговор. Покушај поново.
- Милутина и Драгутина
Feedback: Тачно! Овај споразум је променио наследнике у породици Немањић.

4.2

Ко је по Дежевском споразуму требало да наследи Милутина?

- Владислав
Feedback: Браво! То је тачан одговор.
- Стефан Дечански
Feedback: То није тачан одговор. Покушај поново.
- Константин
Feedback: То није тачан одговор. Покушај поново.

Краљ Милутин (1282-1321)

Милутинов владавина је обележена освајањима и јачањем економске моћи државе. Рударство је и даље у Србији билo развијенo и довело је до развоја привреде, трговине и робно-новчане привреде. Овај амбициозни владар је имао храбрости да нападне и освоји територије моћне Византије.

Већ у првим месецима владавине, краљ Милутин је почео са нападима на Византију. Освојио је територију данашње Северне Македоније. Границу његових територија су чинили градови: Охрид, Кичево, Дебар и Штип.

Објашњење легенде на карти:

1 Милутинове територије
2 Драгутинове области
3 Територије које је Милутин освојио (данашња Северна Македонија)
4 Територије које је Милутин привремено изгубио - Хум
Србија у време краља Милутина |

Успон српске државе за време краља Милутина

Краљ Милутин је у историји остао запамћен по својим освајачким походима, али и по својим задужбинама.

Погледај кратак видео запис о његовим освајањима и задужбинама.

%D0%A3%D1%81%D0%BF%D0%BE%D0%BD%20%D1%81%D1%80%D0%BF%D1%81%D0%BA%D0%B5%20%D0%B4%D1%80%D0%B6%D0%B0%D0%B2%D0%B5%20%D0%B7%D0%B0%20%D0%B2%D1%80%D0%B5%D0%BC%D0%B5%20%D0%BA%D1%80%D0%B0%D1%99%D0%B0%20%D0%9C%D0%B8%D0%BB%D1%83%D1%82%D0%B8%D0%BD%D0%B0.mp4

* Извор: Моја школа, https://mojaskola.rts.rs/

4.3

Пронађи на карти Милутинове задужбине Грачаницу и Бањску. Како се данас зове област у којој се налазе ове две његове задужбине?

- Косово
Feedback: Браво! То је тачан одговор! Већина бројних Милутинових задужбина се налазе на Косову.
- Војводина
Feedback: То није тачан одговор. Покушај поново.
- Браничево
Feedback: То није тачан одговор. Покушај поново.
- Босна
Feedback: То није тачан одговор. Покушај поново.

4.4

Означи да ли је следећа тврдња тачна или не.

Милутин је освојио већи део Византије.

- Нетачно
Feedback: Браво! То је тачан одговор. Милутин јесте освојио значајне делове Византије, али је то ипак мањи део ове огромне државе.
- Тачно
Feedback: Нетачно. Милутин јесте освојио значајне делове Византије, али је то ипак мањи део ове огромне државе.

Краљ Милутин проширује своју територију

Византија је у 13. веку била под влашћу крсташа. Они су је опљачкали, па од некадашњег богатог и моћног царства није много остало.

Војни заповедник, Михаило Палеолог, је успео да освоји Цариград и обнови Византију 1261. године. Када је Милутин освојио делове Македоније, Византија је покушала да му се супротстави, али је на крају затражила мир. Милутин је пристао, али под условом да му дају за жену византијску принцезу. Тадашњи византијски цар Андроник II Палеолог му је понудио своју сестру за жену, али је она одбила да се уда за Милутина. Милутин се због тога увредио и запретио да ће опет напасти Византију. Цар Андроник II  није имао избора - понудио му је за жену своју ћерку Симониду, која је имала непуних шест година.  Симонидин мираз је била територија данашње Северне Македоније, коју је Милутин тако трајно задржао.

Територија обновљене Византије - 13. век

Брак са Симонидом је Милутину био пети по реду, што црква није одобравала. Како би задржао подршку цркве, која је у средњем веку била веома важна, саградио је преко четрдесет манастира и цркава.

Овим браком су биле успостављене добре везе са Византијом. Наредних година ће културни утицај Византије бити врло приметан на српском двору и у целој држави. На двору су уведени многи византијски обичаји, мода, избор јела, а Милутинове задужбине су грађене по угледу на византијске. Тако је у српском грађевинарству постао врло присутан српско-византијски стил градње цркава и манастира.

4.5

Под чијим утицајем је била културни живот у Србији за време краља Милутина?

- византијским
Feedback: Браво! То је тачан одговор!
- угарским
Feedback: Нетачно. Врати се на лекцију и покушај поново.
- млетачким
Feedback: Нетачно. Врати се на лекцију и покушај поново.

Сукоби у породици

Стефан Дечански - Фреска у
манастиру Високи Дечани

Милутиново блиско повезивање са византијском царском породицом је угрозило  Драгутинове интересе и наследност његове лозе што је било обећано Дежевским споразумом. Због тога је 1301. године дошло до грађанског рата између Милутина и Драгутина око власти. Рат је трајао десет година. Милутин је победио брата, који је убрзо и умро (1316).

Милутин је имао два сина, Стефана (Дечанског) и Константина. Старији Стефан Дечански је управљао Зетом, коју су обично добијали будући владари Србије, како би се научили владарском послу. Уз помоћ и подстицај зетске властеле, Стефан Дечански се побунио против оца 1314. године. Милутин га је заробио и наредио да се одведе у Скопље и тамо ослепи. Овим чином Милутин је хтео да му одузме право на престо  - византијски обичаји нису дозвољавали да владар буде слеп. Стефан Дечански је са породицом био прогнан у Византију, где је нашао уточиште на двору цара Андроника  II, Симонидиног оца.

Краљ Милутин је изненада умро 1321. године не одредивши наследника. Појавила су се тројица потенцијалних владара,који су ушли у борбу око власти и започели још један грађански рат. Први је био Владислав, Драгутинов син, који је по Дежевском споразуму требало да наследи Милутина. Други могући владар био је Стефан Дечански  који се вратио из Византије и објавио да му је Бог изненада вратио вид. У ствари је свих седам година крио чињеницу да је само делимично био ослепљен. Трећи престолонаследник је био Константин, млађи брат Стефана Дечанског.

У овим сукобима је победио Стефан Дечански, захваљујући подршци цркве и великог дела властеле.

4.5

Поређај важне догађаје по редоследу по којем су се десили.

- Браво! Редослед догађаја је исправан.
- Нетачно. Покушај поново.
- 1.
Feedback: Битка на Гацком пољу
- 2.
Feedback: Драгутинова владавина
- 3.
Feedback: Сукоб Драгутина и Милутина
- 4.
Feedback: Побуна Стефана Дечанског против оца

4.6

Препознај грађевину са слике.

- Манастир Грачаница
Feedback: Браво! То је тачан одговор. У питању је једна од најпознатијих Милутинових задужбина која се налази на Косову и Метохији.
- Манастир Студеница
Feedback: Нетачно. Студеница, задужбна Стефана Немање, није на овој слици. Покушај поново.
- Манастир Бањска
Feedback: Нетачно. Манастир Бањска, Милутинова задужбина и место где је првобитно сахрањен, није на овој слици. Покушај поново.
- Црква Светог Ахилија
Feedback: Нетачно. Црква Светог Ахилија, Драгутинова задужбина која се налази у Ариљу, није на овој слици. Покушај поново.

4.7

Како је Милутинова женидба Симонидом променила живот у Србији? Означи све тачне одговоре.

- У Србији су грађевине личиле на византијске.
Feedback: Браво! То је тачан одговор. У градитељству се развија српско-византијски стил.
- На српском двору су се користили византијски обичаји.
Feedback: Браво! То је тачан одговор. У историјском извору који имаш прилику да послушаш након ове лекције се говори о томе како је изгледао двор, племићи и сам краљ Милутин.
- Нису су се догодиле промене.
Feedback: Нетачно. Симонидин долазак у Србију донео је са собом многе промене, како на културном, тако и на политичком плану.
- Северни део Македоније је постао део Србије.
Feedback: Браво! То је тачан одговор. Ту територију је Милутин ратовањем освојио, али је Византија прихватила да је та територија Симонидин мираз.