Title: Лекција: Српска краљевина
Course: Историја 6 > Section: Срби од 12. до 15.века (Немањићи)

Шта смо научили до сада

Пре него што приступиш изучавању лекције, подсети се шта смо учили у претходној лекцији и одговори на питања која следе.

Питање 1

Коју владарску титулу је имао Стефан Немања?

- велики жупан
Feedback: Браво! То је тачан одговор. Цела територија Србије је била подељена на мање области које су се звале жупе, а на челу свих жупа се налазио велики жупан.
- кнез
Feedback: Ово није тачан одговор. Сети се коју титулу је имао његов отац.
- цар
Feedback: Браво! Царске титуле су биле веома ретке и имале су их само најмоћније државе.
- деспот
Feedback: Одговор није тачан. То је титула коју је византијски цар доделио српском кнезу Стефану Лазаревићу 1402. године, дакле много година после Немањића.

Питање 2

Које реченице би најбоље описале односе Србије и Византије?

(Означи све тачне одговоре.)

- Србија је зависила од Византије, јер је признавала њену власт.
Feedback: Браво, то је тачан одговор!
- Биле су увек у пријатељским односима.
Feedback: Нажалост, одговор није тачан. Размисли још једном и покушај поново.
- Током година су имале и добре и лоше односе.
Feedback: Нажалост, одговор није тачан. Размисли још једном и покушај поново.
- Стефан Немања је желео да се ослободи византијске власти.
Feedback: Браво, то је тачан одговор!

Сукоб међу браћом

Свети Симеон на фресци
из Краљеве цркве у Студеници

Стефан Немањић је владао од 1196. до 1227. године. Док је Стефан Немања био жив, он и његов брат Вукан су се добро слагали. Међутим, после очеве смрти, односи међу браћом су се веома брзо пореметили. Повод за сукоб је био развод Евдокије и Стефана Немањића у који се умешао и Вукан. Прави разлог је била борба око власти.  Вукан је сматрао да њему, као најстаријем сину, треба да припадне власт.

Сукоб између браће се 1202. године претворио у рат , у којем је, на кратко време, Вукан освојио власт у Србији, а Стефан Немањић је морао да потражи уточиште у Бугарској. Сукоб је завршен враћањем Вукана у Зету, а Стефана Немањића на чело Србије 1204. године.

Браћу је помирио Сава Немањић 1207. године над моштима њиховог оца, Св. Симеона Мироточивог, које је донео у Студеницу, задужбину Стефана Немање.

Стефан Немања је у монаштву добио име Симеон.  После смрти је из његовог гроба потекло
миришљаво уље - миро, па је зато познат и као Симеон Мироточиви.

Србија постаје краљевина

Догађаји у Византији су утицали на промене у Србији. Крсташи су 1204. године, у четвртом крсташком походу, освојили Цариград. Византијски цар, свештенство и феудалци су побегли у Никеју, где је настало Никејско царство, које је представљало наследника Византијског царства. Византија је као држава престала да постоји наредних неколико деценија.

Венеција је била град - република.
Изабрани владари ове државе су
носили титулу дужда.
Други назив Венецијанске републике је био Млетачка република.

За Србију, која је била подређена Византији, ово су биле добре околности. Стефан Немањић је решио да се окрене западним државама преко женидбе венецијанском принцезом Аном Дандоло. Она је била унука моћног млетачког владара,  дужда Енрика Дандола, који је био близак папи. Стефан Немањић је желео да добије краљевску круну која је значила добијање самосталности.  Дозволу за крунисање је давао патријарх из Никеје или папа из Рима.

Стефан Немањић је добио дозволу да се крунише  од папе 1217. године. Отада се зове Стефан Првовенчани. У то време се круна звала венцем, а он се први “овенчао” (крунисао) краљевском круном у Србији. Добијање титуле краљевине, за једну државу је значило истицање њене самосталности.

Размисли

- Каква је веза између речи венчање и крунисања? (Ако си некад био на венчању у цркви, присети се како је оно изгледало.)
- Слободно изнеси своја запажања на форуму.

1

Зашто је Стефан Немањић тражио дозволу од католичког поглавара, ако је Србија била православна држава?

- Зато што је знао да од патријарха из Никеје неће добити ту дозволу.
Feedback: Браво! То је тачан одговор! Никејски патријарх је у ствари био цариградски патријарх, који се због крсташког освајања Византије преселио у Никеју. Србија је пре 1204. године била под византијском влашћу, па је то разлог зашто патријарх није одобрио крунисање Стефана Немањића.
- Зато што је папа понудио краљевску круну Стефану Немањићу.
Feedback: То није тачан одговор. Стефан Немањић је тражио начин да добијањем краљевске титуле добије потврду независности Србије.
- Зато што је круна од папе била важнија.
Feedback: То није тачан одговор. Оба поглавара су имала једнаку моћ да одобравају краљевске титуле.

2

Коју титулу је Стефан Првовенчани носио пре краљевске?

- великог жупана
Feedback: Браво! То је тачан одговор.
- кнеза
Feedback: То није тачан одговор. Подсети се претходне лекције.
- жупана
Feedback: То није тачан одговор. Подсети се претходне лекције.
- деспота
Feedback: То није тачан одговор. Подсети се претходне лекције.
- цара
Feedback: То није тачан одговор. Подсети се претходне лекције.

Српска архиепископија

Свети Сава,
фреска из манастира Милешеве

Најмлађи брат Стефана Немањића, Сава Немањић је радио на осамостаљивању српске цркве.

Сава Немањић је у народу познат као просветитељ. Градио је и обнављао цркве и манастире, болнице и школе. Много је путовао, а искуства и знања са путовања је преносио народу.

Био је писац и преводилац рукописа са грчког језика. Написао је „Житије Св. Симеона”. Уредио је живот монаха правилима - Карејски и Студенички типик. Са грчког је превео и прве писане законе у Србији. Збирка тих правила за народ и монахе се зове Законоправило (или Номоканон).

Како је српска црква успела да добије већи положај, погледај у следећем видеу.

%D0%A1%D1%80%D0%BF%D1%81%D0%BA%D0%B0%20%D0%BA%D1%80%D0%B0%D1%99%D0%B5%D0%B2%D0%B8%D0%BD%D0%B0%20%D0%B2%D0%B5%D1%80%D0%B0.mp4

*Аутор видеа: Вера Исаиловић

3

Поређај црквене територије по реду од мање ка већој, тако да бројем 1 буде најмања, а под бројем 4 највећа.

- Браво! Ово је тачан редослед.
- Редослед није добар. Погледај поново претходни видео.
- 1
Feedback: парохија
- 2
Feedback: епископија
- 3
Feedback: архиепископија
- 4
Feedback: патријаршија

4

Зашто је српској цркви било важно да стекне већи положај од епископије?

- Зато што су до 1219.г. зависили од грчког архиепископа који је доносио све важне одлуке. Често нису били задовољни одлукама које су стизале из Охридске архиепископије.
Feedback: Одлично! То је тачан одговор.
- да би Србија остала под византијском влашћу
Feedback: То није тачан одговор. Покушај поново.
- да би црква постала богата
Feedback: То није тачан одговор. Покушај поново.

Значај Саве и Стефана Немањића

Манастир Жича

Српска црква је од 1219. године добила много већа права. Српски архиепископ је могао самостално да доноси одлуке, да не зависи ни од кога другог, осим од патријарха који се у 13. веку налазио у Никеји. Зато је архиепископ Сава могао да крунише свог брата Стефана Првовенчаног поново, по православном обичају у њиховој задужбини, Жичи.

Тако су Српска држава и црква у кратком времену успеле да се осамостале добијањем краљевске титуле и положаја архиепископије.

Значај двојице браће, Стефана и Саве, је велики. Стефан Првовенчани је помогао да српска држава стекне међународно признање као независна држава добијањем краљевске круне. Успостављени су добри односи и са западним и са источним државама. Сава Немањић је за собом оставио самосталну српску цркву, а у народу се раширио култ Светог Саве.

И сами Турци ће наредних векова, када су освојили Србију, бити свесни његовог значаја. Зато су узели његове мошти из Милешеве и спалили их на Врачару 1594. године, како би казнили Србе због буне.