Title: Задатак
Course: Историја 6 > Section: Срби од 12. до 15.века (Немањићи)

Стефан Душан је на власт дошао пошто је уклонио свог оца Стефана Дечанског са власти. У историјским изворима се на овај догађај гледа различито.

- Пред тобом су два историјска извора о овом догађају. Прочитај их и размисли како су Стефан Дечански и Стефан Душан приказани у њима.
- Наведи најмање по један пример из сваког историјског извора који поткрепљују твоје мишљење.

1.) Историјски извор - Григорије Цамблак: “

…Зато нађе згодно време син и нападач и изненада дође са великом војском, заробивши оца са женом и децом, даде их чувати у другом граду, а оца посла у град звани Звечан и после неколико дана осуди га на најгрчу смрт удављењем. О неправедне ли осуде!...Како не помилова очинску утробу, како се не смилова на очеву старост? Како се не сети онога који је рекао у Закону: “Поштуј оца и матер своју….”

2.) Историјски извор - Данилови настављачи:

“ Ђавољим наговором овај благочастиви краљ Урош III (Стефан Дечански) подиже мржњу на свога вазљубљенога сина (Душана) и место велике љубави омрзну га савршеном мржњом…Благочастиви краљ Урош III није обраћао пажње на његове речи него му је говорио још и противне речи: “Хоћу да се ускоро нађеш преда мном, а ако ме не послушаш то те чекају многе напасти…” . А родитељ Душанов који је тада био у своме славном дворцу, званом Неродимље, никако се није надао оваквом чину. А они са њиговим сином, кренувши од Зетксе земље од града Скадра…учинише напад око краљевог двора…”

Непознате речи:

Неродимље - дворац Немањића на Косову